kardosdrur/scandi-wiki huggingface dataset:
Glen

En glen er en dal, typisk en, der er lang og afgrænset af let skrånende konkave sider, i modsætning til en kløft, som er dyb og afgrænset af stejle skråninger. Whittow definerer det som en "skotsk betegnelse for en dyb dal i højlandet", der er "snævrere end en strath". Ordet er goidelic af oprindelse: gleann på irsk og skotsk gælisk, glion på manx . Betegnelsen "glen" forekommer også ofte i stednavne.

Etymologi 
Ordet er Goidelic oprindelse: Gleann i irsk og skotsk gælisk, Glion i manx . På manx er glan også at finde i betydningen glen. Det er beslægtet med walisisk glyn .

Eksempler i det nordlige England, såsom Glenridding, Westmorland eller Glendue, nær Haltwhistle, Northumberland, menes at stamme fra det førnævnte cumbriske beslægtede eller en anden Brythonic- ækvivalent. Dette ligger sandsynligvis til grund for nogle eksempler i det sydlige Skotland.

Som navnet på en flod menes det at stamme fra det irske ord glan, der betyder ren, eller det walisiske ord gleidid, der betyder renhed. Et eksempel er Glens of Antrim i Nordirland, hvor ni glens stråler ud fra Antrim-plateauet til havet langs kysten mellem Ballycastle og Larne.

Se også 
 Poisoned Glen
 Glen (nordisk gud)
 Glenn - flertydig

Kilder og henvisninger 

Dale
Landskabsformer
Toto Wolff

Torger Christian "Toto" Wolff (født d. 12. januar 1972) er en østrigsk investor og tidligere racerkører, som er den nuværende teamchef og administrerende direktør for Formel 1-holdet Mercedes GP.

Formel 1 
Wolff købte i 2009 en andel af Williams Formel 1-holdet, og blev en del af holdets bestyrelse. Han blev i 2012 udnævnt til holdets administerende direktør.

Wolff forlod Williams i 2013 for Mercedes, hvor at han blev holdets nye administerende direktør. I samme handel modtog Wolff 30% andel i holdet.

Wolff solgte over de næste 3 år sin del i Williams holdet, og solgte sin sidste andel af holdet i 2016. Det viste sig dog at den sidste del af handlen ikke blev gennemført, og Wolff ejer dermed stadig aktier i Williams.

Mercedes har haft stor success i Formel 1 under Wolff. Mercedes har vundet konstruktørmesterskabet 8 gange i streg mellem 2014-2021, hvilke er en rekord.

Kilder

Eksterne henvisninger 

Personer fra Wien
Motorsportsfolk fra Østrig
Kommentar (datalogi)

Indenfor datalogi (især i programmering og konfiguration) er en kommentar en  menneskelæsbar forklaring eller anmærkning i kildekoden eller konfigurationsfilen.  Kommentarer tilføjes med formålet at gøre dem lettere for mennesker at forstå - og  kommentarer bliver almindeligvis ignoreret af oversættere og fortolkere. 
Kommentarers syntaks varierer meget med forskellige programmeringssprog og program konfigurationsfiler.

Kommentarer bliver nogle gange også behandlet på forskellige måder for at generere dokumentation eksternt fra kildekoden. Denne behandling foretages af dokumentationsgeneratorer - eller anvendes til integration med versionsstyringssystemer og andre slags eksterne programmeringsværktøjer.

Referencer

Yderligere læsning 
 Movshovitz-Attias, Dana and Cohen, William W. (2013) Natural Language Models for Predicting Programming Comments. In Association for Computational Linguistics (ACL), 2013.

Eksterne henvisninger
 How to Write Comments by Denis Krukovsky
 Source Code Documentation as a Live User Manual by PTLogica
 How to Write Comments for the Javadoc Tool
 Doxygen, a documentation system for C, C++, Java, Objective-C, Python, IDL and to some extent PHP, C#, and D

Kildekode
Metadata
Tegn (symbol)

Tegn dækker over mange tegnkategorier:
 Symboler noget konkret (en ting, et væsen, et dyr, en menneskelig figur eller lignende), som har en bogstavelig betydning i teksten, men som derudover også har en billedlig (overført; dvs metaforisk) betydning
 Grafiktegn omfatter mange tegnkategorier:
 Bogstaver
 Cifre
 Punktuation
 Ideogram
 Hieroglyf

Læren om tegn kaldes semiotik.
Tom Jensen (journalist)

Tom Jensen (født 1966 i Thisted) er en dansk journalist, der siden 2007 har været chefredaktør for Berlingske.

Journalister fra Danmark
Poisoned Glen

Poisoned Glen (irsk: Crò Nimhe) eller på dansk: Den forgiftede dal, er en glen eller dal beliggende nær Dunlewey i Gweedore, et distrikt i den nordvestlige del af County Donegal i Irland. Den ligger ved siden af Errigal og strækker sig ud over Glenveagh National Park, vendt mod Loch Altan. The Poisoned Glen ligger cirka 40 km fra Letterkenny. Den lille flod Cronaniv Burn løber gennem dalen.

Etymologi 
Ifølge legenden fik den store isudskårne lavning i Poisoned Glen sit navn, da den ældgamle enøjede kæmpekonge af Tory, Balor, blev dræbt her af sit landsforviste barnebarn, Lughaidh, hvorefter giften fra hans øje spaltede klippen og forgiftede dalen. Den mindre interessante sandhed ligger imidlertid i en kartografisk oversættelsesfejl. Lokalbefolkningen blev inspireret til at navngive det An Gleann Neamhe ('Den himmelske Glen'), men da en engelsk kartograf kortlagde området, markerede han det skødesløst An Gleann Neimhe – The Poisoned Glen.

Kunst og kultur 
En række musikere med tilknytning til området har ladet sig inspirere af beliggenheden.  F.eks Clannad-albummet Anam (1990) omfattede et spor med titlen 'Poison Glen''', og Altan udgav et album med titlen Gleann Nimhe - The Poison Glen'' i (2015).

Kilder og henvisninger 

Irlands geografi
Dale
Rydal

Rydal kan referere til:

Danmark 
 Rydal (Frederikshavn Kommune) − en bebyggelse i Åsted Sogn, Frederikshavn Kommune, Region Nordjylland

Sverige 
 Rydal (Marks kommun) − et byområde i Marks kommun, Västra Götalands län, Västergötland

England 
 Rydal (England) − en landsby i Cumbria

USA 
 Rydal (Georgia) − et kommunefrit område i Bartow County, Georgia
 Rydal (Kansas) − et kommunefrit område i Republic County, Kansas
 Rydal (Pennsylvania) − et kommunefrit område i Abington Township, Montgomery County, Pennsylvania

Australien 
 Rydal (Australien) − en landsby i New South Wales
Ø-dværgvækst

Ø-dværgvækst er et biologisk fænomen, som betyder, at dyrearter på øer bliver mindre i størrelse, når de gennemgår evolution inden for et geografisk begrænset habitat.

Det vigtigste videnskabelige arbejde om dette fænomen blev skrevet af biologen J. Bristol Foster , men han forskede kun om pattedyr . Han forklarer dværgvæksten som en reaktion på overbefolkning. På et begrænset rum har små individer gavn af det, fordi de kræver færre ressourcer, såsom mad. Denne effekt kan dog være forskellig for forskellige dyrearter og er ikke fuldstændig bevist.

Eksempler på ø-dværgvækst 
 Uddøde små arter af flodheste på Madagaskar og på forskellige øer i Middelhavet.
 Fossile elefanter på Kreta , Malta , Sardinien og Cypern.
 Homo floresiensis på øen Flores.
 Uddøde dværgmammutter på Kanaløerne (Californien) og på Wrangel Island.
 Urocyon littoralis, en ræveart på Kanaløerne (Californien).
 En underart af den asiatiske elefant, som lever i Borneo og Indonesien.
 Rensdyr på Svalbard som kun har en højde på 65 centimeter, mens individer på fastlandet har en gennemsnitlig højde på 110 centimeter.
 Den fossile dinosaur Europasaurus menes at have været dværg.

Der er også en tendens til at vaskebjørne, kaniner, svin og kronhjorte udvikler dværgvækst hvis de befinder sig på øer. Hos oprindeligt små dyr, såsom gnavere, har man set det modsatte fænomen, når de er isoleret på øer. Her vokser arterne simpelthen. Dette fænomen har man observeret hos leguaner , gekkoer og firben af slægten Gallotia, der lever på De Kanariske Øer.

Kilder

Eksterne henvisninger 
 The Observer, October 31, 2004: Strange world of island species (Engelsk avisartikel som beskriver fænomenet)

Evolution
Rydal (Marks kommun)

Rydal er et byområde i Marks kommun i Västra Götalands län i Sverige, beliggende ved åen Viskan cirka syv kilometer nord for hovedbyen Kinna ved riksväg 41's tidligere strækning.

Historie 
Ved Viskan anlagde Sven Erikson i 1853 et mekanisk bomuldsspinderi, som var i drift frem til 2004. Her byggede også Sveriges første vandkraftværk, som blev sat i drift i 1882 og producerede elektrisk strøm til belysningen i spinderiet; den første indendørs elektriske belysning i Sverige. Byen har et velbevaret industrimiljø og regnes som et mindesmærke over industralismens gennembrud.

Den 1. januar 1969 overførtes fra Viskafors landskommun og Viskafors landskommun til Kinna köping og Kinna församling et område med 483 indbyggere og omfattende et areal af 2,61, heraf 2,60 land. I området indgik hele byområdet Rydal.

Bebyggelsen 
Rydals museum viser blandt andet levevilkårene for tekstilarbejderne i fortiden.

Referencer

Litteratur 
 
 
 
 
 
 
 

Byer i Marks kommun
Glan

Glan har flere betydninger:
 Glan (sø) - sø i sverige
 Glan (Pfalz) - flod i den tyske delstat Rheinland-Pfalz
 Glan (gurk) - flod i østrig
 Glan (dal) - manx ord der betyder dal
Johanna Kinnock

Johanna Kinnock er en dansk-engelsk freelancejournalist og podcaster.
Hun har været tilknyttet netmediet Heartbeats
og var en af dem der på dansk grund tidligt skrev om begrebet woke. 
I slutningen af 2019 blev hun tilknyttet det københavnsk-baserede engelsk-sprogede netmedie Five Media og lavede dertil flere podcasts med blandt andre Maria Jencel.

Kinnock er ældste barn af Helle Thorning-Schmidt og Stephen Kinnock.
Hun har en bachelor i politisk antropologi fra Cambridge Universitet.
Helle Thorning-Schmidts bog fra 2021, Blondinens Betragtninger, der berørte emner såsom feminisme, metoo og woke, var skabt i et samarbejde med blandt andre hendes datter Johanna Kinnock.

Henvisninger 

Journalister fra Danmark
Podcastere fra Danmark
Dunbar Barton

Sir Dunbar Plunket Barton, 1. Baronet (født 29. oktober 1853, død 11. september 1937) var en britisk-irsk politiker, dommer og forfatter.

Barton havde høje embeder. Han var konservativt medlem af Underhuset fra 1893 til 1900, og fra 1900 til 1918 var han medlem af den irske højesteret. Han havde derudover videnskabelige og kulturelle interesser. Han beskrev den svenske konge Karl 14. Johan i værkerne Bernadotte, The First Phase, 1763–1799 (1914), Bernadotte and Napoleon, 1800–1810 (1921) og Bernadotte, Prince and King, 1810–1844 (1925). I forkortet form udgav Barton disse værker i 1929 som en omfattende samlet biografi under titlen The Amazing Career of Bernadotte, 1763 to 1844 (1929; ny udgave 1930).

Kilder 
 Svensk uppslagsbok, andet oplag 1947

Jurister fra Storbritannien
Politikere fra Storbritannien
Forfattere fra Storbritannien
Mario Cantone

Mario Cantone (født 9. december 1959) er en amerikansk komiker, forfatter, skuespiller og sanger, med adskillige optrædener på Comedy Central, herunder Chappelle's Show.
Han spillede også Anthony Marentino i Sex and the City. Hans stil er tempofyldt og energisk, og meget af hans humor kommer fra hans efterligninger af forskellige karakterer lige fra hans familiemedlemmer til berømtheder til stereotyper.

Eksterne henvisninger 
 

Italiensk-amerikanere
Skuespillere fra Massachusetts
Standupkomikere fra USA
Personer fra Boston
Dion Cools

Dion-Johan Chai Cools (født d. 4. juni 1996) er en belgisk-malaysisk professionel fodboldspiller, som spiller for Thai League 1-klubben Buriram United og Malaysias landshold.

Baggrund 
Cools er født i Kuching, Malaysia til en belgisk far og en malaysisk mor. Han flyttede med sin familie til Belgien som barn.

Klubkarriere

OH Leuven 
Cools begyndte sin karriere hos Oud-Heverlee Leuven, hvor han gjorde sin førsteholdsdebut i august 2014. Han etablerede sig med det samme som en fast mand på holdet, og spillede en central del i, at de rykkede på i den bedste række i 2014-15 sæsonen.

Club Brugge 
Cools skiftede i juni 2015 til Club Brugge. Efter at have spillet som reservespiller i sin debutsæson, havde han sit gennembrud på førsteholdet i løbet af 2016-17 sæsonen. Han fortsatte i en vigtig rolle frem til 2018-19 sæsonen, hvor han mistede sin plads på holdet, især som resultat af Clinton Mata, som overtog han rolle som førstevalg.

FC Midtjylland 
Cools skiftede i januar 2020 til FC Midtjylland. Det lykkedes dog aldrig for Cools at slå igennem hos Midtjylland, og han blev i januar 2022 udlejet til Zulte Waregem i søgen om mere spilletid.

Cools og Midtjylland blev i september 2022 enige om at ophæve hans kontrakt.

FK Jablonec 
Cools skiftede i september 2022 til tjekkiske FK Jablonec.

Buriram United 
Cools skiftede i januar 2023 til thailandske Buriram United.

Landsholdskarriere

Belgien 
Cools har repræsenteret Belgien på flere ungdomsniveauer.

Malaysia 
Cools skiftede i juni 2021 til at repræsentere sit fødeland Malaysia. Han debuterede for Malaysias landshold den 3. juni 2021.

Titler 
Club Brugge
 Belgiens 1. division A: 2 (2015-16, 2017-18)
 Belgisk Super Cup: 2 (2016, 2018)

Midtjylland

 Superligaen: 1 (2019-20)

Referencer

Eksterne henvisninger 

 
Fodboldspillere fra Belgien
Fodboldspillere fra Malaysia
Fodboldlandsholdsspillere fra Malaysia
Fodboldspillere fra Oud-Heverlee Leuven
Fodboldspillere fra Club Brugge
Fodboldspillere fra FC Midtjylland
Fodboldspillere fra SV Zulte Waregem
Fodboldspillere fra FK Jablonec
Fodboldspillere fra Buriram United FC
Tidsskriftet Grønland

Tidsskriftet Grønland er siden 1953 udgivet af Det grønlandske Selskab og indeholder illustrerede artikler om grønlandske og arktiske forhold. Tidsskriftet udkommer med 4 numre årligt, med emner indenfor samfund, politik, erhverv, natur, kultur, historie og personalia. 

Tidsskriftet opstod i forbindelse med den ændring af Grønlands status i Rigsfællesskabet, som fulgte med Grundloven af 1953. Indtil da havde Det grønlandske Selskab siden sin oprettelse i 1905 udgivet et årsskrift.

Journalist Uffe Wilken har været tidsskriftets redaktør siden 2012.

Se også
 Meddelelser om Grønland

Referencer

Eksterne henvisninger
  Tidsskriftet Grønland, hos Det grønlandske Selskab 
 Tidsskriftet Grønland, arkiv med årgangene 1953-2002

Tidsskrifter fra Danmark
Grønland
David Eigenberg

David Eigenberg (født 17. maj 1964) er en amerikansk skuespiller. Han er kendt for sine roller som Steve Brady i HBO-serien Sex and the City og som løjtnant Christopher Herrmann i NBCs Chicago Fire.

Eksterne henvisninger 
 

Skuespillere fra Illinois
Den digastriske muskel

Den digastriske muskel (latin: musculus digastricus), er en muskel i kæben hos mennesker og flere andre pattedyr, som hæver hyoidbenet, sænker underkæben og hjælper med at åbne munden.

Eksterne henvisninger

 Digastric Muscle hos Physio-pedia.com
 Digastric Muscle hos Sciencedirect.com ('Management of Muscle Injury and Myofascial Pain Syndromes'

Hoved- og nakkemuskler
Hyoidben

Hyoidbenet (latin: hyoideum), er en hesteskoformet knogle placeret rundt om halsen lige under hagen. Denne knogle er unik, fordi det er den eneste knogle i den menneskelige krop, der ikke er forbundet direkte med andre knogler. Dets funktion er at hjælpe med bevægelsen af tungen og med at synke.

Eksterne henvisninger 

 Os hyoideum hos Anatomystandard.com
 Hyoid bone hos Kenhub.com

Hovedets anatomi
Masseter

Masseter er en af de menneskelige tyggemuskler. Den ligger mellem kindbenet og bagsiden af underkæben og bruges til at bide.

Eksterne henvisninger

 Masseter muscle hos Kenhub.com
 Masseter Muscle hos Ncbi.nlm.nih.gov (National Center for Biotechnology Information, U.S. National Library of Medicine)

Tyggemuskler
Musculus orbicularis oris

Musculus orbicularis oris, er en lille muskel omkring munden, som danner læberne. Musklen er med til at bevæge munden, og er i stand til at bevæge sig meget.

Eksterne henvisninger

 Orbicularis Oris Muscle hos Ncbi.nlm.nih.gov (National Center for Biotechnology Information, U.S. National Library of Medicine)
 Orbicularis oris muscle hos Kenhub.com

Hoved- og nakkemuskler
Killarneysøerne

Killarneysøerne eller The Lakes of Killarney er en naturskøn attraktion beliggende i Killarney Nationalpark nær Killarney, County Kerry, i Irland. De består af tre søer - Lough Leane, Muckross Lake (også kaldet Middle Lake) og Upper Lake.

Omgivelser 
Søerne ligger i en lav dal omkring 20 over havets overflade. De er omgivet af skråningerne af MacGillycuddy's Reeks. Bemærkelsesværdige bjerge i området omfatter Carrauntoohil, som med 1.038 moh. er Irlands højeste bjerg, Purple Mountain, på 832 meter, Mangerton Mountain, på 843 moh og Torc Mountain, på 535 moh. 

N71-vejen fra Killarney til Kenmare passerer et udsigtspunkt kaldet Ladies View, som byder på udsigt over søerne og dalene. I anledning af Dronning Victorias besøg i 1861 blev punktet tilsyneladende valgt af dronningens hofdamer som det fineste i landet, - deraf navnet.

Lough Leane 

Lough Leane (fra irsk Loch Léin 'læringssø') er den største og nordligste af de tre søer, med et areal på cirka 19 km2. Det er også den største ferskvandsforekomst i regionen. Floden Laune afvander Lough Leane mod nordvest mod Killorglin og ind i Dingle Bay.

Leane er oversået med små skovklædte øer, inklusive Innisfallen, som rummer resterne af det ruinerede Innisfallen Abbey.  På den østlige udkant af søen ligger Ross Island, der mere korrekt er en halvø, og stedet for nogle af de tidligste metalværker fra kobberalderen i det forhistoriske Irland. Ross Castle, en tårnborg (Keep) fra det 15. århundrede, ligger på den østlige bred af søen, nord for Ross Island halvøen.

Muckross Lake 

Muckross Lake er også kendt som Middle Lake eller Torc Lake. Muckross ligger lige syd for Lough Leane. De to er adskilt af en lille halvø, krydset af en stenbuet bro kaldet Brickeen Bridge. Den er Irlands dybeste sø, der nogle steder når ned til 75 meters dybde En asfalteret vandresti på cirka 10 km går rundt om søen.

Upper Lake 

Upper Lake er den mindste af de tre søer, og den sydligste. Det er adskilt fra de andre af en snoede kanal på omkring 4 kilometers længde.

Galleri

Kilder og henvisninger 
 

 Killarney National Park
 National Library of Ireland arkiver for søerne
 Ross Island 

Søer i Irland
Kemiluminescens

Kemiluminescens er udsendelse af lys (luminescens) som resultat af en kemisk reaktion. Selve lysudsendelsen sker ved at en exciteret tilstand [◊] henfalder til en lavere energitilstand. Givet reaktanterne A og B, med den exciterede tilstand ◊, er reaktionen generelt:
{A} + {B} -> \lozenge -> {produkter}  + {lys}

Hvis [A] fx er luminol, og [B] er hydrogenperoxide, bliver reaktionen:
\underset{luminol}{C8H7N3O2} + \underset{hydrogenperoxide}{H2O2} -> 3-APA[\lozenge] -> {3-APA} + lys
hvor:
 3-APA er 3-aminophthalate
 3-APA[◊] er den eksisterede tilstand.

Kildehenvisninger 

Luminescens
Kvantekemi
Dingle Bay

Dingle Bay (Bá an Daingin på irsk) er en bugt beliggende i County Kerry i det vestlige Irland. De ydre dele af Dingle-halvøen og Dingle-bugten markerer et af de vestligste punkter på det irske hovedland. Havnebyen Dingle ligger på den nordlige side af bugten.

Geografi 

Bugten løber cirka 40 km fra nordøst til sydvest ind i Atlanterhavet. Det er cirka 3 km bred i bunden og 20 km bred ved mundingen. Det flankeres mod nord af Dingle-halvøen og mod syd af Iveragh-halvøen. Floden Maine løber ind i bugten ved dens spids. Havnebyen Dingle ligger på den nordlige side af bugten. Andre bebyggelser med udsigt over bugten omfatter Ventry, Ballymeentrant, Beenbane og Kinard, og Annascaul og Glenbeigh ligger nær bugten. Killorglin ligger i spidsen af bugten ved mundingen af floden Laune.

En del af bugten er en beskyttet lavlandsmunding med tidevandsflader. På sydsiden af bugten, på Iveragh-halvøen, er der et fuglereservat, som er et vigtigt ynglested for alpekrage. Dette område har klipper, med græsarealer og hede på toppen.

Historie 
I det 19. århundrede var Dingle Bay et rigt område for fiskeri, og Dingle havde en kompetent og effektiv arbejdsstyrke. Dette skyldtes i høj grad indsatsen fra "Samfundet for at forbedre tilstanden for de fattige i Irland", og de forbedringer, de lavede i kystfiskeriet i Kerry. Det siges, at bugten bugnede af sardin, sild, torsk, kulmule og lange, og bådene landede ofte eksotiske fisk, der var mere forbundet med Middelhavsområdet, Portugal og Spanien.

Dingle Bay var det første sted i Europa, som flyveren Charles Lindbergh stødte på i 1927 under sin banebrydende 33-timers transatlantiske flyvning i flyvemaskinen Spirit of St. Louis fra New York til Paris. I filmen The Spirit of St. Louis fra 1957, ses Lindbergh, der blev portrætteret af James Stewart, der vinker til jublende landsbybeboerne i Dingle Bay, mens han flyver henover dem.

Kilder og henvisninger 
 

Irlands geografi
Bugter i Atlanterhavet
Dingle (by i Irland)

Dingle (Irsk: An Daingean eller Daingean Uí Chúis, som betyder "fortet Ó Cúis") er en by i County Kerry, Irland. Den er den eneste by på Dinglehalvøen og ligger ud til Atlanterhavet kyst, ca.  sydvest for Tralee og  nordvest for Killarney.

De vigtigste erhverv i byen er turisme, fiskeri og landbrug: Dingle Mart (kvægmarked) betjener det omkringliggende landskab. I 2016 havde Dingle 2.050 indbyggere, og 13,7 % af befolkningen talte irsk til daglig uden for uddannelsessystemet. Dingle ligger i en Gaeltacht-region. En voksen Øresvin (delfin) ved navn Fungie havde bejlet til menneskelig kontakt i Dingle Bay siden 1983, men forsvandt i 2020.

Kilder og henvisninger 

Byer i Irland
Dingle

Dingle kan henvise til flere artikler:

 Dingle (by i Irland)
 Dinglehalvøen, en halvø på det sydvestlige Irland.
 Dingle Bay er en bugt beliggende i County Kerry syd for halvøen.
Østmark

Østmark kan henvise til:

 Östmark - en by i Sverige
 Østmark - dansk betegnelse for Mark der DDR, på tysk også kaldet Ostmark

Se også 
 Ostmark
Purl

Purl er en amerikansk computeranimeret kortfilm fra 2018, som er instrueret og skrevet af Kristen Lester med historie af Michael Daley, Bradley Furnish, Lester og James Robertson, produceret af Pixar Animation Studios og distribueret af Walt Disney Studios Motion Pictures.

Det er den første kortfilm, der er udgivet som en del af Pixars SparkShorts- program, og handler om et garnnøgle ved navn Purl, som bliver ansat i en mandsdomineret virksomhed, hvor hun blive ignoreret af sine kolleger. Filmen blev screenet på SIGGRAPH den 14. august 2018, havde premiere i El Capitan Theatre den 18. januar 2019 og blev udgivet på YouTube den 4. februar 2019 og på Disney+ den 12. november 2019, hvor den modtog positive anmeldelser fra kritikere, især for dens temaer.

Eksterne henvisninger 
 

Animationsfilm fra USA
Amerikanske film fra 2018
Engelsksprogede film
Kitbull

Kitbull er en amerikansk traditionelt animeret kortfilm fra 2019, som er instrueret og skrevet af Rosana Sullivan, produceret af Pixar Animation Studios og distribueret af Walt Disney Studios Motion Pictures . Det er den tredje film i Pixars SparkShorts-program, og følger den meget selvstændige omstrejfende killing og en misrøgtet pitbull, der danner et usædvanligt venskab. Filmen havde premiere i El Capitan Theatre den 18. januar 2019, før den blev udgivet på YouTube den 18. februar 2019. Kortfilmen blev også udgivet på Disney+ den 12. november 2019.

Eksterne henvisninger 
 

Animationsfilm fra USA
Amerikanske film fra 2019
Engelsksprogede film
Float

Float er en amerikansk computeranimeret kortfilm fra 2019, som er instrueret og skrevet af Bobby Rubio, produceret af Pixar Animation Studios og distribueret af Walt Disney Studios Motion Pictures . Det er den fjerde film i Pixars SparkShorts- program, og handler om en drengs evne til at flyve og det valg, hans far skal træffe. Kortfilmen blev udgivet på Disney+ den 12. november 2019.

Eksterne henvisninger 
 

Animationsfilm fra USA
Amerikanske film fra 2019
Engelsksprogede film